Document ID: /roh_data/filtered/swiss_laws_in_ROHinterleaved.jsonl.gz/19760

This text was translated from FR into Rumantsch Grischun.

Le droit cantonal institue la juridiction compétente pour statuer en instance cantonale unique sur:a. les litiges portant sur des droits de propriété intellectuelle, y compris en matière de nullité, de titularité et de licences d’exploitation ainsi que de transfert et de violation de tels droits;b. les litiges relevant du droit des cartels;c. les litiges portant sur l’usage d’une raison de commerce;d. les litiges relevant de la loi fédérale du 19 décembre 1986 contre la concurrence déloyale lorsque la valeur litigieuse dépasse 30 000 francs ou que la Confédération exerce son droit d’action;e. les litiges relevant de la loi fédérale du 13 juin 2008 sur la responsabilité civile en matière nucléaire;f. les actions contre la Confédération;g. les litiges portant sur l’institution et le déroulement de l’examen spécial (art. 697c à 697h du code des obligations, CO);h. les litiges relevant de la loi du 23 juin 2006 sur les placements collectifs, de la loi du 19 juin 2015 sur l’infrastructure des marchés financiers et de la loi fédérale du 15 juin 2018 sur les établissements financiers;i. les litiges relevant de la loi du 21 juin 2013 sur la protection des armoiries, de la loi fédérale du 25 mars 1954 concernant la protection de l’emblème et du nom de la Croix-Rouge et de la loi fédérale du 15 décembre 1961 concernant la protection des noms et emblèmes de l’Organisation des Nations Unies et d’autres organisations intergouvernementales. Cette juridiction est également compétente pour statuer sur les mesures provisionnelles requises avant litispendance. RS 241 Nouvelle teneur selon l’annexe 2 ch. 1, en vigueur depuis le 1 janv. 2022  (RO 2010 1739; FF 2006 6841; RO 2022 43; FF 2007 5125). RS 732.44 Nouvelle teneur selon l’annexe ch. 3 de la LF du 19 juin 2020 (Droit de la société anonyme), en vigueur depuis le 1 janv. 2023 (RO 2020 4005; 2022 109; FF 2017 353). RS 220 Nouvelle teneur selon l’annexe ch. II 4 de la LF du 15 juin 2018 sur les établissements financiers, en vigueur depuis le 1 janv. 2020 (RO 2018 5247, 2019 4631; FF 2015 8101). RS 951.31 RS 958.1 RS 954.1 Introduite par l’annexe 3 ch. II 3 de la L du 21 juin 2013 sur la protection des armoiries, en vigueur depuis le 1 janv. 2017 (RO 2015 3679; FF 2009 7711). RS 232.21 RS 232.22 RS 232.23

Il dretg chantunal designescha la dretgira ch’è cumpetenta sco suletta instanza chantunala per:a. dispitas en connex cun la proprietad intellectuala, inclusiv las dispitas che concernan la nullitad, la titularitad, il licenziament, il transferiment e la violaziun da tals dretgs;b. dispitas dal dretg da cartels;c. dispitas davart l’utilisaziun d’ina firma;d. dispitas tenor la Lescha federala dals 19 da december 1986 davart la concurrenza illoiala, sche la valur en dispita importa passa 30 000 francs u sche la Confederaziun fa diever da ses dretg da purtar plant;e. dispitas tenor la Lescha federala dals 13 da zercladur 2008 davart la responsabladad civila per l’energia nucleara;f. plants cunter la Confederaziun;g. dispitas davart l’introducziun e la realisaziun d’ina controlla speziala tenor ils artitgels 697c–697h dal Dretg d’obligaziuns (DO);h. dispitas tenor la Lescha dals 23 da zercladur 2006 davart las investiziuns collectivas, tenor la Lescha dals 19 da zercladur 2015 da las infrastructuras da finanzas e tenor la Lescha federala dals 15 da zercladur 2018 davart ils instituts da finanzas;i. dispitas tenor la Lescha dals 21 da zercladur 2013 davart la protecziun da las vopnas, tenor la Lescha federala dals 25 da mars 1954 davart la protecziun da l’emblem e dal num da la Crusch Cotschna e tenor la Lescha federala dals 15 da december 1961 davart la protecziun dals nums e dals emblems da l’Organisaziun da las Naziuns Unidas e d’autras organisaziuns interguvernamentalas. Questa instanza è er cumpetenta per ordinar mesiras preventivas avant l’entrada da la litispendenza d’in plant. SR 241 Versiun tenor la cifra 1 da l’agiunta 2, en vigur dapi il 1. da schan. 2022 (AS 2010 1739; BBl 2006 7221; AS 2022 43; BBl 2007 5397). SR 732.44 Versiun tenor la cifra 3 da l’agiunta da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399).SR 220 Versiun tenor la cifra II 4 da l’agiunta da la LF dals 15 da zer. 2018 davart ils instituts da finanzas, en vigur dapi il 1. da schan. 2020 (AS 2018 5247, 2019 4631; BBl 2015 8901). SR 951.31 SR 958.1 SR 954.1 Integrà tras la cifra II 3 da l’agiunta 3 da la Lescha da las vopnas dals 21 da zer. 2013 davart la protecziun, en vigur dapi il 1. da schan. 2017 (AS 2015 3679; BBl 2009 8533). SR 232.21 SR 232.22 SR 232.23